ऑस्ट्रेलियाई प्रधानमंत्री गिलार्ड को मिलेगा ओबामा से ज्यादा वेतन  
प्रधानमंत्री जूलिया गिलार्ड का वेतन बढ़कर 4,76,000 अमेरिकी डॉलर हो जाएगा और यह अमेरिकी राष्ट्रपति बराक ओबामा और ब्रिटेन के प्रधानमंत्री डेविड कैमरॉन से भी अधिक हो जाएगा।
ऑस्ट्रेलियाई राजनीतिज्ञों का वेतन बढ़ने वाला है, जिसमें प्रधानमंत्री जूलिया गिलार्ड का वेतन बढ़कर 4,76,000 अमेरिकी डॉलर हो जाएगा और यह अमेरिकी राष्ट्रपति बराक ओबामा और ब्रिटेन के प्रधानमंत्री डेविड कैमरॉन से भी अधिक हो जाएगा।  स्वतंत्र समीक्षा के बाद प्राप्त सिफारिशों के आधार पर वेतन बढ़ोतरी का फैसला किया गया। नए वेतनमानों को अमल में लाने के लिये आस्ट्रेलियाई संसद को इसे मंजूरी देनी होगी।  वेतन बढ़ोतरी के बाद गिलार्ड का वेतन बढ़कर 4,81,000 ऑस्ट्रेलियाई डॉलर (4,67,000 अमेरिकी डॉलर) हो जाएगा जो अभी 3,67,000 ऑस्ट्रेलियाई डॉलर है।  उनका वेतन अमेरिकी राष्ट्रपति से ज्यादा होगा जिन्हें 4,00,000 ऑस्ट्रेलियाई डॉलर वेतन मिलता है और ब्रिटेन के प्रधानमंत्री कैमरॉन का वेतन 2,21,000 ऑस्ट्रेलियाई डॉलर है।